ISANDA LAUAS
Tere tulemast saatesse!
Minu nimi on Martti Ojares
ja mu tänane külaline on Joni Blomerus.
Tere tulemast! - Tänan!
Kas ma hääldasin su nime õigesti? - Täitsa õigesti!
Sa tuled Karjaa-Lohjalt, aga sa pole seal väga pikalt elanud.
Kus sa sündisid ja üles kasvasid?
Ma olen täitsa Helsingi poiss.
Kogu mu lapsepõlv möödus Helsingis.
Mõne aasta elasin Lohjal, kus nautisin maaelu.
Nüüd olen uuesti ja päriselt maal.
Milline oli su noorusaeg? Kas usuasjad olid ka päevakorral?
Mul oli hea nooruspõlv ja ma sain hea kasvatuse.
Olen usuasjadega puutunud kokku juba nooreeast peale.
Kas oli ka selline periood, kui olid kauem eemal
ja leidsid siis Jumala?
Jah. Ma sattusin ka maailma teedele. See oli halb maailm.
Noorena oli just see tee üsna raske.
Just see nooruse trotslikkus oli minus tugevalt kinni.
Teatud pettumused elus viisid mu alkoholi- ja vägivallani.
Maailm oli karm.
Tahtsingi just küsida, et kas joomist tuli palju ette?
Jah. Kahjuks küll.
- Olid ka narkootikumid mängus?
Olid nii narkootikumid kui alkohol.
Seltskonnas sai neid kõvasti tarbitud.
Kas sa vahel mõtlesid ka, et kas selline see elu siis ongi?
Noorena mõtlesin tihti, et elu ei saa ikka selline olla.
See oli liig mu jaoks,
sest mind poldud selliseks eluks kasvatatud.
See oli justkui võõras mulle.
Aga see sidus mind nii tugevasti, et olen tagantjärgi õppinud aru saama,
et see oli hingevaenlase töö.
See sidus mind tasapisi sellistesse ahelatesse,
et sealt polnud nii kerge lahti saada.
See on ka tänapäeval paljude noorte probleem.
Et ahelad on kõvasti kinni.
Tänapäeva noortel on ahelad liiga kõvasti kinni.
See on häirettekitav probleem tänapäeva maailmas.
Kodus ei kuule evangeeliumi nii nagu sina kuulsid,
sest paar-kolm sugupõlve
pole seda enam järgmisele sugupõlvele edasi viinud.
See on väga kurb, mis on aastate jooksul toimunud.
Mu elus oli õnnistuseks see,
et ma sain tõelise vaimuliku kasvatuse,
mis aitas mind lahti saada maailmast, kui Jumal mind kohtas.
Olles olnud nii noorte- kui lastetöö tegija,
olen märganud et lapsed on liiga üksi.
Pidid 20-sena tõeliselt peatuma ja seisma kui teelahkmel.
Jah. Kõndisin tänaval ja olin minemas tegema midagi halba.
Mõtlesin, et käin veel viimast korda kodus.
Korraga keegi justkui hüüdis tugeva häälega mu kõrva juures:
"Sinust saab nüüd hoopis usklik!"
Vaatasin ringi, et mis värk on ja kes mind hüüdis?
Kuid tänav oli täitsa tühi ja kuskil polnud kedagi näha.
Siis sain tänu oma vaimulikule alusele aru,
mida olin ka kodus näinud,
et nüüd Jumal kutsub mind.
Kõndisin koju. Ma teadsin, et mu isa on usklik.
Mõtlesin, et palun, et isa õnnistaks mind.
Hiljem sain teada, et kodus polnud sel ajal mitte kedagi.
Aga sõber tuli mulle vastu ja küsis, kuhu ma lähen?
Vastasin kiiresti: "Koosolekule! Ma olen usklik."
Ta ütles, et tema läheb ka koosolekule
ja hüpaku ma peale.
Kui seda asja poleks juhtunud, siis ma ei tea, mis oleks saanud.
Sest isa ega kedagi teist polnud kodus õnnistamas.
Aga Jumal korraldas selle kõik just niimoodi.
Aga kui see oleks olnud auto,
kus oleks olnud narkootikume
ja oleks öeldud, et lähme narkot tarbima,
siis su elu oleks läinud endistviisi.
Elu oleks läinud teises suunas.
See oli mu elus otsustav hetk.
- Mis peale seda õhtut edasi sai?
Mu elu muutus täielikult.
Ma käisin seal koosolekul.
Ootasin pingsalt,
miks nad ei kutsu ette neid, kes tahavad saada usklikuks?
Nii trügisingi ise ette. Esimesena ja hästi kiiresti.
Minust jäi sel samal hetkel kõik sinnapaika.
Tänu armastusele ja andeksandmisele,
mida Jumalalt kogesin,
jäid tubakas, alkohol, vägivald ja kõik muu sinnapaika.
Sul polnud ka võõrutusnähtusid? - Ei mingeid võõrutusnähtusid.
Mida sa mõtlesid, kui selline äkiline muutus toimus?
Ma teadsin, et Jumal suudab teha selliseid asju.
Ma nautisin seda, mida Jumal tegi.
- See oli su argipäevas suur muutus.
See muutis mu argipäeva nii,
et ma enam muud ei teinudki, kui vaid palvetasin ja lugesin Piiblit.
Kuidas Piibel sulle avanema hakkas?
See on põnev lugu.
Ma palvetasin ühel päeval,
et Jumal avaks mulle Püha Vaimu kaudu oma Sõna.
Ma muudkui lugesin. Mõne korra lugesin Piibli isegi läbi.
Korraga hakkas see Sõna mulle avanema.
Märkasin, et see Sõna avaneb mulle üsna imelisel viisil.
Ahmisin seda raamatut endasse suurtes kogustes.
Jõudsin lõpuks sellesse punkti, kus vaatasin üles taevasse ja ütlesin:
"Kallis Jumal, seda tuleb juba nii palju,
et ma ei suuda seda kõike läbi seedida.
Oled mu vastu nii hea olnud.
Anna mulle natuke aega sellest aru saamiseks."
Kas sul oli ka selliseid kirjakohti,
mis kohe alguses meelde jäid ja sulle avanema hakkasid?
Mäletan kuni tänaseni Joosua 1:9 "Ole julge!
Ole täitsa julge!
Ära löö araks ja ma käin koos sinuga kõik su elupäevad!"
Kuidas su argielu peale Piibli lugemise veel muutus?
Meil hakkasid noored endisest rohkem usklikuks saama.
Märkasin juba alguses, et Jumalal oli minu jaoks midagi.
Jumal tahtis minult midagi.
Ega ma siis kõike veel täielikult mõistnud,
kuidas Jumalat tegelikkuses teenida.
Aga ma olin noortega palju koos ja palvetasin koos nendega.
Vahel ka telefoni teel.
Nägin palju imesid, mida Jumal sel ajal tegi.
Noorte seas oli suur ärkamine.
Inimesed lõpetasid peale palvetamist
suitsetamise ja alkoholi tarvitamise.
Käisime teineteisel külas.
- Kus koguduses sa tollal olid?
Ma läksin Saalemi kogudusse,
kuna tahtsin peale usklikuks saamist saada võimalikult kiiresti ristitud.
Olin olnud usklik paar kuud, kui sain Saalemis ristitud.
Pidasin seda väga tähtsaks, et hakata täiega järgima Jumalat.
Oli sul ka sõpru või kaaslasi, kui läksid tänavale kuulutama?
Või liikusid sa üksi?
Jaa, me olime koos sõpradega, nii et meil oli selline tore seltskond.
Mäletan aegu, kui toimusid suured jäähalli koosolekud.
Läksime sinna oma seltskonnaga pilli mängima ja laulma.
Käisime erinevate gruppidega mööda Helsingi tänavaid.
Olin tol ajal nn "ääreosa" kõndija. Evangeliseerisin möödakäijaid.
Nad said usklikeks.
Me palvetasime.
Avasin ühe palve ajal silmad ja nägin,
kuidas üks inimene vaatab mind otse oma suurte silmadega.
"Kas ma ikka mõtlen kõike seda tõsiselt, mida ma palvetan
ja mis siin kõik toimub?"
Ma sain sellest aru.
Järgmisel päeval istusin jäähallis ülemisel rõdul.
Nägin, kuidas sama inimene tuli koosolekule.
Ta oli endaga kaasa võtnud teisigi
veel halvemas olukorras olnud möödakäijaid.
Jälgisin ülalt, kuidas ta söötis ja jootis neid,
sättides nad siis evangeeliumi kuulamiseks istuma.
Ta kandis nende eest hoolt.
Jumal suudab teha imelisi asju ja muuta inimese elu ühe korraga.
Olles liikunud tänavail,
oled sa ka saanud mõne teadmisesõna või õhutuse,
et palvetagem nüüd selle asja pärast või midagi sellist?
Tänu Jumalale, et mul on see armuand olemas.
Ka teadmise- ja tarkusesõnad.
Kutsun inimesi igati üles
võtma elus vaimulikus plaanis õiget suunda.
Kas sa näed ka Jumala imelist hoolitsust
inimeste suhtes?
Et kuidas Jumal juhib inimesi eri teedel?
Jumala juhtimine on nii põnev asi. See on nii imeline.
Mõni aeg tagasi sain poes kokku ühe oma koguduse kaaslasega.
Ta oli suures mures,
kuna rästik oli hammustanud ta naist otse tööpostil.
Naine oli halvas seisundis ja mees tuli ostma ussivastast rohtu,
soovides naist ka arsti juurde viia.
Samas kogesin oma südames, et peaks palvetama koos,
mida ka kiiresti tegime.
Mees ka pidas paremaks palvetada, et ehk Jumal teeb midagi.
Palvetasime ja sõitlesime seda mürgitust.
Ta andis hiljem kogudusele teada,
et koju minnes oli naine täies elujõus ja tegi aias tööd.
Mingit ussivastast rohtu polnudki enam tarvis.
Jumal tegutses imelisel viisil.
Tema juhtimine on nii selge.
Mis kirikus sa noortetööd tegid?
- Olin Pakkalas.
Alguses olin ühes teises kirikus, aga siis läksin Saalemisse.
Siis tegin Pakkalas rakugrupi tööd.
Nägin Pakkalas elades,
kuidas enne ei teinud laste ja noortega mitte keegi mitte midagi.
Linnal ja kirikul polnud selleks ka vahendeid.
Kohalik kogukond andis mulle mandaadi
ja ma sain hakata tegutsema.
Käisin pikki päevi mööda tänavaid ja ajasin noori kokku.
Jumal hoolitses ka selle töö eest.
Nüüd on sellesse kaasatud ka linn ja kirikud.
Kogudus on kaasas. Jumala töö seal on olnud hea.
Töö on saavutanud edu. Jah, tänu Jumalale!
Pakkalas tegutsedes avanesid sulle ka Iisraeli asjad.
Jah. Ma sain kokku Harri Krögeriga. Olin ta õpipoiss ja see oli hea.
Noore mustlaspoisi jaoks oli see nagu suur lotovõit
pääseda selle õige jumalasulase juurde abiliseks.
Harri õpetas mulle, mis siis saab, kui Jumalat õigesti teenida.
Et peab olema visa ja järeleandmatu.
Kui tuleb midagi teha - ükskõik, kas tundub hea või halb asi,
siis need asjad ka tehakse Jumala abiga ära.
Ennast hoitakse sellises olukorras, et suudetakse teenida.
Milline on tänapäeval Iisraeli tähtsus?
On ta ka midagi enamat, kui ainult riik?
Iisrael on Jumala rahvas.
Me igaüks peame seda aktsepteerima ja sellest aru saama,
et see on Jumala valitud rahvas.
See on näidanud meile mitmes mõttes eeskuju Jumala maailmast,
kuidas elu toimib.
Piiblistki näeme, et Iisrael on eeskujuks ka selles,
et kui teeme õigesti, mis siis on. Ja kui teeme valesti, kuidas siis on.
Sest Iisraeli rahvas on oma rännakute ajal
kõik need asjad läbi proovinud.
See on Jumala ja Messia rahvas. Tulevikus Jumal päästab Iisraeli.
Tänaseks oled sa läinud maale. Algul Vihtisse ja siis Karjaa-Lohjale.
Miks sa Vihtisse läksid?
See oli põnev.
Kui ma seal esimest korda käisin, kogesin sealses koguduses soojust.
Ma elasin siis veel Pakkalas.
Teatud põhjustel hakkasin seal Vihti koguduses rohkem käima.
Sain omale korteri Karjaa-Lohjale, mis oli mulle taevalik õnnistus.
Samuti oli see Jumala eesmärk mu elu jaoks.
Sedakaudu jäingi Vihti vabakogudusse.
Olen saanud kogeda seal tõelist Jumala õnnistust ja ligiolu
kolimise ja koguduse vahetuse ajal.
Saan aru, et sa räägid Vihti koguduse pastorist
ainult ülivõrdes.
Timo Kulta, Vihti vabakoguduse pastor,
on üks parimaid mehi, keda ma võiksin mainida.
Tema nägemisvõime vaimumaailma on ainulaadne.
Ma pole oma elus teist temasarnast inimest näinud,
keda võiksin usaldada 100%,
et kui ta ütleb, et asjad on nii, siis tegelikult asjad ongi niimoodi.
Sa elad Karjaa-Lohjal ja teil tuli mõte luua üks alamosakond?
Koguduse juurde loodi koguduse ühiskristlik rakuke.
Me juhime seda Karjaa-Lohjal
ja kui Jumal lubab,
võib sellest ühel päeval saada isegi kogudus.
Aga see on Jumala kätes.
Me teeme seda tööd, mida Jumal annab meile teha -
palvetame, teeme muusikat, loeme Jumala Sõna jne.
Teeme Jumala antavaid töid.
Milline on Karjaa-Lohja vaimulik olukord
võrreldes teiste kohtadega, kus sa käinud oled?
Muidugi on see üsna "kivine põld".
Alguses mind hoiatati,
et küll ma näen, kui kõva maa ja kivine põld seal on.
Isiklikud suhted Karjaa-Lohjal on väga toredad.
Meid on väga hästi vastu võetud, nii et tuleb ainult Jumalat tänada.
Karjaa-Lohjast paremat kohta elamiseks praegu pole.
See on vastus sellele, et Jumal on teid sinna istutanud.
Just nii see on.
See on vastus Jumala maailmast, et Jumal tahab anda meile head.
See on Jumala armastuse osutamine.
Milliseid töömeetodeid te Karjaa-Lohjal kasutate?
Meil on mingil määral evangeelne töö.
Ka väga palju suhtlemist inimestega.
On selline "sõprusevangeliseerimine". Samuti peame koosolekuid.
Argiselt oleme inimeste keskel.
Meil on linnaväljakul sündmusi ja püüame teha ka muid üritusi.
Jumal kasutab meid sedakaudu.
Oled sa jumalasulasena olnud ka sellises olukorras,
kus haiged on saanud terveks?
Tänu Jumalale, et olen.
Meiegi koguduses on inimesi, kellel on olnud palju valusid.
Mõnede puhul oleme saanud sõnumeid,
et need valud on kadunud.
Inimesed on leidnud kergendust oma eludesse.
Ennekõike olen pannud tähele inimeste sisemist maailma.
Sisemisi valusid ja probleeme, mis inimesi ründavad -
Jumal on nendestki vabastanud oma võimsa käega.
See on nii selge, et iga kord, kui läheme kogudusse,
siis me näeme ja tunneme, kuidas inimestel läheb hästi.
See on suur Jumala usalduse ja armastuse osutus inimestele,
et nende sisemine maailm terveneb.
See on huvitav, sest kui ma sind vaatan ja mõtlen,
et sul endal pole mingeid haigusi ega muid hädasid,
siis ometi sa rääkisid mulle, et vahel tuleb ka sul endal neid ette.
Mul on 10 aastat olnud raske neeruhaigus.
Käin 3 korda nädalas dialüüsis ja elan koos valudega.
Vahel ütlen naljatamisi, et ma olen "valude mees".
Aga seda ma olen näinud, et iga kord, kui tõusen üles Jumalat teenima,
siis need jõuvarud suurenevad sel määral,
et valud kaovad, aga jõud ei kao.
See haigus ise on selline, et jõuvarusid pole ja valud on suured.
Jumal on nii imeline,
et Ta õnnistab vahel nii omapärasel viisil,
et sellest ei saa arugi.
Tuli meelde paluda, et vaatajad, kes on oma koha peal,
et nad võiksid pöörduda Jumala poole
ja palvetada, et Jumal teeks sind täiesti terveks.
Sest töötegijaid siin maal on vaja üsna palju.
Saak on küps
ja tulistest Jumala teenijatest on suur puudus.
Sellega seoses meenus mulle üks nägemus, mida ma nägin.
Olid hästi suured viljapõllud.
Hästi suured kombainid sõitsid mööda põldu
ja korjasid seda vilja.
Jälgisin seda põllu äärest, kui kombainid töötasid.
Kombainide järel tulid mehed ja naised,
kellel olid käes väikesed sirbid.
Mis kombainidest maha jäi,
selle kogusid need sirpidega mehed ja naised kokku.
Jeesus oli mu kõrval.
Küsisin Jumalalt, mida see kõik tähendab?
"See tähendab neid mehi ja naisi, kes koguvad suurt vilja.
Aga sellest ei piisa.
On ka neid mehi ja naisi, kes koguvad kokku veel selle,
mis teistest maha jääb.
Et keegi, kes usub, ei hukkuks."
Kas see tähendaks su arvates, et ärkamine võib olla lähedal
ja vili on juba küps?
Ärkamine on väga lähedal.
Kogeme seda Vihtis väga tugevalt.
Usun, et kui kogeme seda Vihtis, siis see peaks olema ka mujal nii.
Seda on tunda.
Mul on koguduses tünni taga väike prügikorv.
Toon selle peale koosolekuid alati välja.
Ootan seda hetke,
kui inimesed hakkavad viskama sinna narkootikume, sigrette jne.
Seda, et inimesed tahaksid täielikult meelt parandada;
kinnituda kogu südamest ristipuule.
Oled sa ka kohanud neid inimesi,
kes jäid Helsingisse koos uimastite ja alkoholiga siis,
kui sina neist vabanesid ja teises suunas läksid?
Oled sa neid hiljem näinud
ja rääkinud neile, mida Jeesus su elus tegi?
Olen neid inimesi kohanud.
Osa neist on samuti usklikud.
On neid, kes on usklikud sellest ajast peale, kui ma lahkusin.
Nad on nendest asjadest lahti saanud.
Ei möödu päevagi,
kui keegi neist ei küsiks me koguduse aadressi,
öeldes, et tahavad ka tulla sinna kogemaks samu imesid oma elus.
Inimestel on siiski see igatsus.
Hingevaenlane püüab inimesi ahelais hoida,
aga tänapäeval elatakse Jeesuse nimel nendes aegades,
kus Jumal tuleb ja lõhub ära need ahelad.
Need purunevad täielikult.
Lohjal on kristlik kohvik,
mida peab Susanna Aune koos sõpradega.
Kuulsin, et seal on 1,5 aasta jooksul saanud 100 noort usklikuks.
Lohja ja Karjaa-Lohja on tänapäeval sama vald.
Seesama "laviin" on tulemas ka Lohjale.
Ma juba ootangi seda laviini.
Ootangi, et see ilmuks ka Karjaa-Lohjale.
Selle piirkonna pärast on palju palvetatud.
Inimesed räägivad tänaval ja poodides usuasjadest.
Nad paluvad kanda palves nende omakseid.
Vahel juhtub, et tulen haiglast taksoga koju.
Kord hakkas üks naistaksojuht nutma, kui mind koju sõidutas.
Ütles, et tal juhtus see ja see.
Küsis, kas saaksin palvetada, kuna ma usklik inimene?
Kas saaksin palvetada ta laste eest?
Igasuguseid asju on.
On inimesi, kes ei taha suures hädas kellelegi helistada.
Ka mitte neile, kes on valmis palvetama.
TV7's on eestpalvesaade, kuhu tuleb väga palju palvesoove.
See näitab, et Soomes on väga palju hädasid.
Nii see on.
Aga see on hea, et neid hädasid on. - Jah.
Sest need hädad viivad inimesed Jumala ette.
Meile sai osaks suur õnnistus, kui me kolisime Karjaa-Lohjale.
"Länsi-Uusimaa" ajaleht tuli meist artiklit tegema.
Selles intervjuus tõime välja, et oleme siin kandis Jumala saadikud.
Kogeme, kuidas Jumal tõi meid oma armastuse läbi Karjaa-Lohjale.
See ajaleht käib Karjaa ja Lohja piirkonnas.
Meid tuntakse poodides, väikestes kohtades ja mujal.
Seepärast inimesed tulevadki vähehaaval mu juurde,
teades, et ma olen usklik.
"Kas sa saaksid aidata? Palvetada?"
See töö algas alles sel aastal.
- Jah, sel aastal.
Ütleme nii, et olukord on raske, kuid õnnistused on silmaga nähtavad.
Nüüd on veel 2 minutit aega,
mistõttu palun sul vaatajatele öelda või palvetada seda,
mida Jumala Vaim su südamele annab.
Kallid inimesed.
Rist on reaalne.
Hoidke kogu südame, ihu ja hinge väega
ning kahe käega ristipuust kinni ja ärge laske lahti!
Jumal tahab kohtuda inimestega.
Me elame tänapäeval selles ajas,
kus Jumala maailm saab meile kõigile reaalseks.
Inimesed saavad terveks, vabanevad sidumistest ja ahelatest.
Jumala maailm saab nii puudutatavaks,
et ei tasu hoida midagi sellist,
mis oleks takistuseks Jumala ja inimese vahel.
Jeesus ei valanud oma verd asjata.
Hingevaenlase vägi on võidetud keskmisel ristil.
Sest veri on valatud. See on Jumala Poja veri.
See on just sinu eest valatud, kallis kuulaja!
Jumal õnnistagu sind ja olgu sulle armuline igal päeval.
Mine kogudusse ja anna oma elu Jumalale.
Lase end ristida ja ühine kogudusega.
Otsi endale selline kogudus, kus sa koged,
et see on sul turvaline koht.
Kus sa saad turvaliselt kasvada armastavas keskkonnas.
Anna Jumalale võimalus!
Miski muu elus pole nii tähtis kui see,
et sa annad oma elu elava Jumala kätte.
Aitäh Joni selle poole tunni eest, kus jagasid oma mõtteid.
Sina, mina ja kõik need, kes ootavad Jumalat,
loodame, et ärkamine tuleb varsti, oleks võimas
ja kulgeks laviinina üle kogu Soome Euroopani välja.
Aitäh ja õnnistusi sulle! - Aitäh ja õnnistusi ka teile!
Kui soovid toetada Eesti TV7 tööd, helista 900 1777 (kõne hind 7 euri)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa